Държавен вестник, бр. 96, 2023 г., стр. 11

БРОЙ  96	
Д Ъ Р Ж А В Е Н  В Е С Т Н И К 	
СТР.  11  
4. Създават се т. 12в и 12г:
„12в. „Договор за доставка на електрическа 
енергия“ е договор за доставка на електрическа 
енергия, който не включва електроенергийни 
деривати.
12г. „Договор за агрегиране“ е договор 
между агрегатор и краен клиент.“
5. Създават се т. 13а – 13г:
„13а. „Договор с динамична цена на елек-
трическата енергия“ е договор за доставка на 
електрическа енергия между доставчик и краен 
клиент с инсталирана интелигентна измерва-
телна система, който отразява колебанията в 
цената на спотовите пазари, включително на 
сегментите ден напред и сегментите в рамките 
на деня, на интервали, които са най-малко 
равни на честотата на уреждане на небаланса 
на пазара. 
13б. „Договор за доставка на електрическа 
енергия с фиксиран срок, на фиксирана цена“ 
е договор за доставка на електрическа енер-
гия между доставчик и краен клиент, който 
гарантира едни и същи договорни условия, 
включително цената, докато в рамките на 
фиксирана цена може да включва гъвкав 
елемент, например с колебания на цените при 
върхово и невърхово натоварване.
13в. „Домакинство“ е лице или лица, които 
живеят и са регистрирани в едно жилище или 
част от жилище, имат общ бюджет и общи 
разходи за потребление на енергия и общи 
разходи за задоволяване на други потребности.
13г. „Домакинство в положение на енер-
гийна бедност“ е домакинство, което при 
действащите цени на енергийните носители 
е с разполагаем средномесечен доход на член 
от домакинството за предходната година, по-
малък или равен на официалната линия на 
бедност, след като е намален с разхода му за 
определеното спрямо енергийните характе-
ристики на жилището типово потребление на 
енергия, и което поради това няма достъп до 
основни енергийни услуги за адекватно отоп­
ление, охлаждане, осветление и осигуряване 
на енергия за домакинските уреди.“ 
6. Създава се т. 19а:
„19а. „Електроенергиен дериват“ е финансов 
инструмент по смисъла на чл. 4, т. 5 – 7 от 
Закона за пазарите на финансови инструменти, 
свързан с електрическа енергия.“
7. В т. 23 накрая се добавя „като премест-
ваемите, набивните и монтираните без основи 
енергийни обекти са обекти на техническата 
инфраструктура“.
8. В т. 24 след думите „дейностите по 
производството, преобразуването, преноса, 
съхранението, разпределението“ се добавя „аг-
регирането, оптимизация на потреблението“.
9. В т. 24е накрая се добавя „както и мре-
жа, която служи за разпределение на елек-
трическа енергия между енергийни обекти с 
интегрирана дейност“.
10. Създава се т. 25а:
„25а. „Енергийни обекти с интегрирана 
дейност“ са група енергийни обекти, включ-
ваща най-малко два обекта за производство на 
електрическа енергия с инсталирана мощност 
над 5 MW, използващи различни технологии, 
или най-малко такъв обект и съоръжение за 
съхранение на електрическа енергия/съоръже-
ние за производство на водород, които обекти 
не са самостоятелно присъединени към елек-
тропреносната или електроразпределителната 
мрежа, а образуват система, целяща оптимално 
използване на технологичните възможности 
на съответните обекти и на предоставената 
преносна способност на мрежата, към която 
тази система е присъединена.“
11. Създава се т. 27аа:
„27аа. „Информация за фактурирането“ е 
информацията, предоставена в сметката на 
крайния клиент, освен искането за плащане.“
12. В т. 28а, буква „а“ думите „в съответ-
ната лицензионна територия“ се заличават.
13. В т. 29 след думата „период“ се добавя 
„до“.
14. Създават се т. 32в и 32г:
„32в. „Малко предприятие“ е предприя-
тие, в което са наети по-малко от 50 души и 
чийто годишен оборот и/или общо салдо по 
годишния счетоводен баланс не надхвърля 
левовата равностойност на 10 милиона евро.
32г. „Микропредприятие“ е предприятие, в 
което са наети по-малко от 10 души и чийто 
годишен оборот и/или общо салдо по годиш-
ния счетоводен баланс не надхвърля левовата 
равностойност на 2 милиона евро.“
15. Създава се нова т. 33а:
„33а. „Най-добри налични техники“ във 
връзка със защитата и сигурността на данните 
при интелигентното измерване са най-ефектив-
ните, напредналите и практически пригодни 
техники за предоставяне по принцип на осно-
вата за спазване на правилата на Европейския 
съюз за защита на данните и сигурността.“
16. Създава се т. 33б:
„33б. „Напълно интегрирани мрежови ком-
поненти“ са мрежови компоненти, които са 
интегрирани в преносната или разпределител-
ната мрежа, включително в съоръженията за 
съхранение, и които се използват единствено 
с цел гарантиране на сигурна и надеждна 
работа на преносната или разпределителната 
мрежа, а не за балансиране или за управление 
на претоварването.“
17. Досегашната т. 33а става т. 33в и се 
изменя така:
„33в. „Небитов клиент“ е клиент, който 
купува електрическа или топлинна енергия 
с топлоносител гореща вода за отопление, 
климатизация, горещо водоснабдяване и техно-
логични нужди или природен газ за небитови 
нужди, включително производителите, про-
мишлените клиенти и предприятия, малките 
и средните предприятия и клиентите на едро.“